**ДОГОВОР ЗА ФИНАНСИРАНЕ**

**ЗА ПРЕДОСТАВЯНЕ НА СРЕДСТВА НА КРАЙНИ ПОЛУЧАТЕЛИ ОТ МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ (МВУ/МЕХАНИЗМА)**

процедура за предоставяне на средства чрез подбор на предложения за изпълнение на инвестиция (ПИИ)

**(номер) „Подкрепа за устойчиво енергийно обновяване на публичен сграден фонд за административно обслужване, култура и спорт“**

**№ от Информационна система (ИС) за МВУ - …….**

1. Настоящият договор се сключва на основание чл. 27, ал.1 от Постановление на Министерски съвет № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост (ПМС № 114/2022) във връзка с постъпило предложение за изпълнение на инвестиция (ПИИ), ИС на МВУ № …..................... .............................. и т......... от оценителен доклад (изготвен на основание чл. 18, ал. 1 от ПМС № 114/2022), одобрен от Ръководителя на Структура за наблюдение и докладване (СНД) и т… от Решение за предоставяне на средства от Механизма по всяко предложение (издадено на основание на чл. 20, ал. 1 от ПМС № 114/2022)

Между

**Министерство на регионалното развитие и благоустройството**, **СНД по инвестиция „Подкрепа за устойчиво енергийно обновяване на нежилищния сграден фонд“ –** Главна дирекция „Стратегическо планиране и програми за регионално развитие”, с адрес: гр. София, ул. „Св. Св. Кирил и Методий” №17-19, с БУЛСТАТ: 831661388, представлявано от …………… – Ръководител на СНД, от една страна

и

**………………....** (*наименование, седалище, адрес*), представлявана от …………………., от друга страна, наричана по-нататък, за краткост: „**КРАЕН ПОЛУЧАТЕЛ“ (КП)**

**Раздел І. ПРЕДМЕТ И ЦЕЛ НА ДОГОВОРА**

1. Страните по договора се споразумяха за следното:
   1. Ръководителят на СНД предоставя на КРАЙНИЯ ПОЛУЧАТЕЛ безвъзмездно финансиране в максимален размер до .............................................................. (средства от МВУи невъзстановим ДДС), за изпълнение на предложението за изпълнение на инвестиция (Формуляр за кандидатстване, подаден в ИС на МВУ) …………………………………………………..(*наименование и номер от ИС за МВУ*).
   2. **ПИИ** (*наименование и номер от ИС за МВУ*) е:

* на обща стойност на допустимите разходи в размер на **…….....................** **(словом……………….) лева,** от които:
* **сума в размер на ………….. (словом …………………) лева, представляваща безвъзмездна финансова подкрепа по МВУ**
* **сума в размер на ………….. (словом …………………) лева, представляваща невъзстановим данък добавена стойност (ДДС) допълващо национално финансиране от бюджета на Република България.**
* **………….. (словом …………………) лева, представляващи собствен принос на КРАЙНИЯ ПОЛУЧАТЕЛ.**
* с основни дейности и индикатори за изпълнение, съгласно ПИИ (Формуляр за кандидатстване, подаден в ИС за МВУ).
  1. *(Приложимо само в случай на ПИИ в режим на минимална помощ)* Част от средствата/средствата по т. 2.1. в размер на…………………, **представляват минимална помощ** за крайния получател ………. в съответствие с Регламент (ЕС) №1407/2013 на Комисията от 18 декември 2013 г. относно прилагането на членове 107 и 108 от Договора за функциониране на ЕС към помощта „de minimis“. КП се задължава да осигури изпълнението на приложимия режим в съответствие с изискванията на Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“ (наричан по-долу Регламент (ЕС) № 1407/2013 на Комисията“). **Администратор на посочената помощ е ……….**

*(Приложимо само в случай на ПИИ в режим* ***„инвестиционни помощи за мерки за повишаване на енергийната ефективност“ по чл. 38 от Регламент (ЕС) № 651/2014)*** Част от средствата/средствата по т. 2.1. в размер на ………………….., представляват **държавна помощ** в съответствие с чл. 38 „Инвестиционни помощи за мерки за повишаване на енергийната ефективност“ на Регламент (ЕС) № 651/2014 за обявяване на някои категории помощи за съвместими с вътрешния пазар в приложение на членове 107 и 108 от Договора за функциониране на Европейския Съюз (Регламент (ЕС) № 651/2014) и се предоставя съобразно условията на Глава І и чл. 38 от Регламент (ЕС) № 651/2014. А**дминистратор на посочената помощ е СНД/КП** *(в случай когато ползвател на обекта е различен от КП – администратор на помощта е КП на средствата по МВУ)*

* 1. С настоящия Договор СНД предоставя на КП средствата по т. 2.1. за изпълнение на ПИИ при условията и сроковете, подробно описани по-долу.
  2. С подписването на Договора КП декларира, че е запознат със съдържанието на Договора и всички негови Приложения, представляващи неразделна негова част, както и с документите по чл. 5, ал. 1 от Постановление № 114 от 8 юни 2022 г. за определяне на детайлни правила за предоставяне на средства на крайни получатели от МВУ, и изразява съгласие с тях и се задължава да изпълнява всички произтичащи от тях задължения.
  3. КП е длъжен да изпълни проекта, съобразно описанието, съдържащо се в Приложение А, и с оглед изпълнение на предвидените в него цели и индикатори. КП се задължава да спазва условията и изискванията, произтичащи от договора за финансиране и всички негови приложения, условията за кандидатстване и условията за изпълнение на процедурата, разпоредбите на приложимото национално и европейско законодателство, изискванията на Националния план за възстановяване и устойчивост, както и ръководства и указания, публикувани от СНД.

**Раздел ІІ. СРОКОВЕ**

1. Настоящият Договор влиза в сила от датата на подписването му от двете страни.
2. Срокът за изпълнение на Договора е **(…) брой месеца***,* включително за представяне на окончателен финансово-технически отчет (ФТО), считано от датата на подписване на настоящия Договор.
3. В съответствие с чл. 28, ал. 4 от ПМС № 114 от 08.06.2022 г. договорът се прекратява при изтичане на предвидените в него срокове за изпълнение и уреждане на отношенията между страните.

**Раздел ІІІ. КОНКРЕТИЗАЦИЯ НА УСЛОВИЯТА ЗА ИЗПЪЛНЕНИЕ НА ПРОЕКТА**

1. Разходите, описани като собствен принос на КП, в случай че е налице такъв, не могат да бъдат предмет на вземане към СНД. Те служат само за целите на отчитането на напредъка по проекта и неговото изпълнение в пълнота, като същите следва да бъдат надлежно отделени от допустимите разходи финансирани със средства по чл.2, т. 2.1. В случай на установяване на недопустим разход на етап одобрение на разходите от СНД, същите ще се поемат като собствен принос от КП.
2. Всеки непредвиден в ПИИ разход или различен от предвидения, с изключение на разходите за строително-монтажни работи, който възникне при изпълнението на ПИИ, и който не е включен в бюджета на ПИИ посредством допълнително споразумение, се счита за недопустим и не подлежи на одобрение.
3. Всеки предвиден в ПИИ разход, одобрен първоначално с ПИИ като допустим за финансиране със средства по чл.2, т. 2.1., който впоследствие, поради неизпълнение на клауза на настоящия Договор, грешка или поради нарушение на законодателството, промени статута си на недопустим за финансиране, не подлежи на одобрение от СНД.
4. Допустимите разходи не трябва да противоречат на Регламент (ЕС) 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост.
5. Окончателната сума на средствата по чл.2, т. 2.1 се определя съобразно напредъка и изпълнението на ПИИ, представените разходи за възстановяване от КП пред СНД и след проверка от СНДза спазване на разпоредбите на настоящия Договор, Условията за изпълнение на одобрените инвестиции по настоящата процедура,и действащото законодателство.
6. Всички разходи по проекта, които са извършени от КП след 30.06.2026 г., се считат за недопустими и не подлежат на одобрение.

**Раздел ІV. ПЛАЩАНИЯ, ТЕХНИЧЕСКО И ФИНАНСОВО ОТЧИТАНЕ**

1. СНД извършва плащания към КП, както следва:

* за предстоящи плащания по ПИИ;
* за възстановяване на вече извършени плащания със средства на КП – бюджетни организации, които са ангажирали временно ресурс.

1. КП е отговорен за потвърждаване на разходите по проекта въз основа на фактури и/или счетоводни документи с еквивалентна доказателствена стойност съгласно приложимото законодателство и за постигане на заложените етапи и цели в ПИИ.
2. СНД извършва плащания след представяне от страна на КП на законосъобразен разходооправдателен документ или друг документ с еквивалентна стойност в ИС за МВУ, който може да бъде проверен от СНД, както и информация за осъществен контрол на разхода съгласно разпоредбата на Закона за финансовото управление и контрол в публичния сектор (ЗФУКПС).
3. СНД инициира плащанията към КП в електронното банкиране на БНБ и ги одобрява в Системата за електронни бюджетни разплащания СЕБРА.
4. Осчетоводяването на финансовата информация по МВУ от СНД се извършва чрез SAP система на Министерството на финансите.
5. Плащанията се извършват при наличие на разполагаем лимит или след залагане на лимит по десетразрядния код на СНД от страна на Дирекция „Национален фонд“ на Министерство на финансите.
6. (1) СНД извършва плащания към КП за допустими разходи за изпълнение на ПИИ, финансирани от средства от МВУ и за невъзстановим съгласно националното законодателство данък добавена стойност, в съответствие с предмета и целта на ПИИ и съгласно действащото българско законодателство и правото на Съюза.

(2) Плащанията не следва да надвишават стойността на договорените разходи по отделни дейности на настоящия Договор.

(3) За окончателно плащане се счита последното плащане, обосновано от КП с разходооправдателни документи, което може да бъде извършено частично или да не бъде извършено, ако надвишава стойността на договорените и действително извършени разходи по настоящия Договор.

1. КП докладва напредъка по изпълнението на етапите и целите, заложени в ПИИ чрез ФТО, посредством ИС на МВУ, най-малко веднъж в рамките на съответното тримесечие. Сроковете за представяне на ФТО са уредени в Условията за изпълнение на одобрените инвестиции по настоящата процедура.
2. В случаите, когато в съответните Насоки за кандидатстване по конкретната процедура за предоставяне на средства от МВУ или разясненията към тях е посочено изрично, че e допустимо отчитане на непредвидени разходи (в размер до 10% от разходите за СМР, одобрени от СНД за възстановяване, но не повече от процента, определен в договора с изпълнител) и в договора с изпълнителя на СМР има включена клауза, касаеща третирането на непредвидени разходи, тези разходи се отчитат в случай че СМР дейностите за дадения обект са напълно приключили. С цел отчитане на непредвидените разходи КП следва да представи отделен протокол за приемането им или отделна част от протокола, придружен от необходимите документи, обосноваващи изпълнението им. На одобрение подлежат само разходи, които попадат в следната хипотеза:

*„Непредвидени разходи за строителни и монтажни работи са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които към момента на разработване и одобряване на технически или работен инвестиционен проект обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация. Разходи за СМР, възникнали допълнително в резултат на проектантски грешки и/или пропуски в инвестиционния проект не представляват непредвидени разходи. Разходите, които биха могли да бъдат одобрявани като непредвидени, следва да отговарят на условията за допустимост на разходите по процедурата, в рамките на която е сключен договорът.”.*

1. При съставяне на протоколите за приемане на извършените строително-монтажни работи КП задължително следва да разграничи приетите СМР по вида разход – със средства от МВУ, собствен принос, недопустими и непредвидени разходи /ако е приложимо/.
2. При проверките на място, извършвани на КП от СНД, КП трябва да удостовери, че отчетеният с ФТО напредък съответства на физическия напредък на място, включително да представи всички документи по изпълнението на проекта. Ангажимент на КП е да осигури достъп до мястото на инвестицията и до документи, налични на мястото на изпълнението или при КП.
3. (1)При отправени препоръки от проверки на място, КП следва да представи доказателства за изпълнението им в указаните срокове.

(2)При неизпълнение на препоръките от проверки на място в срок СНД има право да не одобри засегнатите разходи.

1. (1) На етап окончателен ФТО, КП отчита стойностите на индикаторите, заложени в ПИИ въз основа на **независимата експертна оценка от сертифициран енергиен одитор, която следва да докаже постигнатите стойности на заложените индикатори в ПИИ (Формуляр за кандидатстване, подаден в ИС на МВУ)**.

(2) В случай на неизпълнение на изискването за постигане на минимум 30% спестяване на първична енергия за всеки обект на интервенция, включен в одобреното ПИИ, предоставените средства за съответния обект, за който не е постигнато изискването, подлежат на възстановяване от КП.

1. СНД извършва проверка на предоставената информация във ФТО по отношение на отчетения финансов и физически напредък, съответствието с приложимото законодателство на проведените обществени поръчки и липсата на конфликт на интереси, корупция и измами, отчетените етапи/цели, както и отчетените „зелени разходи“, „социални разходи“, „дигитални разходи“ и общите показатели („common indicators“), липсата на двойно финансиране и водената аналитичната счетоводна отчетност от КП по инвестицията, както и за съпоставимостта й с финансовата информация.
2. (1) В случай, че СНД установи несъответствия, в резултат от проверката на ФТО, подаден от КП, довели до надплащане по инвестицията, същите се документират, остойностяват и СНД извършва намаление от общия ангажимент за плащане по чл. 2, т. 2.1. от настоящия Договор.

(2) В случай, че проектът е приключил, плащанията са вече извършени и се установява дължима сума, СНД уведомява КП за размера на надплатените средства, които КП следва да възстанови, съгласно разпоредбите на Закона за публичните финанси.

(3) КП коригира финансовото изпълнение на отчетените и декларирани като постигнати етапи или цели на инвестицията в следващия ФТО, когато корекциите са извършени преди приключване на инвестицията.

1. Надплатената сума е възстановим ресурс към сметката за средствата от Европейския съюз на Националния фонд.
2. Платени на КП средства от МВУ, които се установяват като надплатени или недължимо платени, подлежат на възстановяване в двуседмичен срок от датата на уведомяването му за това. КП превежда дължимите суми по следната транзитна сметка към десетразрядния код на СНД:...................
3. СНД поддържа в ИС за МВУ информация за всички намаления в резултат на пропуски, в който се посочват и надплатените суми.

**Раздел V. СПЕЦИФИЧНИ УСЛОВИЯ**

1. (1)В срок от 10 (десет) дни след сключване на договор с изпълнител КП въвежда договора с приложенията към него и всички документи от провеждането на процедурата по възлагане на обществена поръчка в ИС за МВУ.

(2) При сключено допълнително/и споразумение/я за изменение на договор за обществена поръчка при условията на чл. 116 от ЗОП КП следва да информира СНД в 3 дневен срок от настъпване на съответното обстоятелство, като представи споразумението и всички приложени доказателства/документи към него, в т.ч. и становище на АОП, ако е приложимо.

1. При условие, че случаите на обжалване или случаите на прекратяване на процедура за обществена поръчка по проекта поставят под риск усвояването на средствата от МВУ, СНД може да пристъпи към едностранно прекратяване на настоящия Договор, за да предотврати или отстрани тежки последици за обществения интерес.
2. КП представя Форма за финансова идентификация в ИС за МВУ при сключване на договор за финансиране или при настъпили промени, съгласно Приложение Е1-ІI.
3. КП следва да спазва изискванията на Техническите насоки за прилагането на принципа за „ненанасяне на значителни вреди“ съгласно Регламента за Механизма за възстановяване и устойчивост (2021/C 58/01)[[1]](#footnote-2). При неизпълнение на Техническите насоки за прилагането на принципа за „ненанасяне на значителни вреди“, договорът ще се счита за изцяло неизпълнен, като това ще доведе до възстановяване на получената помощ по чл.2., т 2.1.
4. (за ПИИ в режим непомощ) КП се задължава да не променя предназначението на обекта/обектите на интервенция в нарушение на правилата по държавните помощи в рамките на целия икономически полезен живот на активите. В случай че бъдат нарушени предвидените по процедурата изисквания, които определят финансирането за попадащо извън приложното поле на обхвата на чл. 107, nap. 1 от ДФЕС КП следва да възстанови предоставеното финансиране, ведно с дължимите лихви.
5. (*за ПИИ в режим по Регламент (ЕС) № 1407/2013 на Комисията*) КП се задължава да осигури изпълнението на всички изисквания в съответствие с ПРИЛОЖЕНИЕ О2 към настоящия Договор.
6. (*за ПИИ в режим по чл. 38 от Регламент (ЕС) № 651/2014*)

(1) КП се задължава да осигури изпълнението на всички изисквания на схемата за групово освобождаване в съответствие с ПРИЛОЖЕНИЕ О3 към настоящия Договор.

(2) КП се задължава да въведе и прилага подходящи контролни механизми, които да гарантират изпълнението на всички условия на Регламент (ЕС) № 651/2014 в рамките на целия икономически полезен живот на финансираната инфраструктура.

(3) В случай на „инвестиционни помощи за мерки за повишаване на енергийната ефективност“ при нарушения от страна на КП или неспазване/неизпълнение на изискванията на Регламент (ЕС) № 651/2014 на Комисията, дори и при частично изпълнение на проекта, КП следва да възстанови изцяло предоставената държавна помощ от СНД със съответната законова лихва.

***[Неприложимият режим на помощ се изтрива при сключване на договора]***

1. Възстановяване на държавна/минимална помощ:

КП се задължава да изпълнява задълженията си и да оказва съдействие на съответните компетентните органи в случай на необходимост от възстановяването на неправомерно предоставена държавна помощ, което се извършва по реда на чл. 38 от Закона за държавните помощи, съгласно който решение на Европейската комисия за възстановяване на неправомерна и несъвместима или на неправилно използвана държавна помощ подлежи на принудително изпълнение по реда на Данъчно-осигурителния процесуален кодекс (ДОПК). Когато с решението на Европейската комисия за възстановяване на неправомерна и несъвместима или на неправилно използвана държавна помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на ДОПК.

.

**Раздел VІ. ПАРТНЬОРИ**

1. (1) КП изпълнява проекта в съответствие със сключено Партньорско споразумение със следните партньори:
2. **………………………** със седалище и адрес на управление ………………………, ЕИК по Булстат: ……………………..

(2) КП се задължава да предостави на всички партньори по проекта достъп до системата ИС за МВУ с права за преглед на всички данни, свързани с ПИИ.

**Раздел VІІ. КОРЕСПОНДЕНЦИЯ**

1. Кореспонденцията, свързана с настоящия Договор се извършва чрез ИС за МВУ, като задължително съдържа регистрационния номер и наименованието на ПИИ.

**Раздел VІІI. ПРИЛОЖЕНИЯ**

1. КП се придържа към образците и документите и е задължен да спазва актовете, представени като Приложения към настоящия Договор и представляващи неразделна част от него, както следва:

|  |  |
| --- | --- |
| ПРИЛОЖЕНИЕ А: | *Предложение за изпълнение на инвестиция (ПИИ) (Формуляр за кандидатстване, подаден в ИС за МВУ)* |
| ПРИЛОЖЕНИЕ B: | *Декларация за съответствие с изискванията по процедурата (в ИС за МВУ)* |
| ПРИЛОЖЕНИЕ Г: | *Декларация за държавни/минимални помощи (ако е приложимо) (в ИС за МВУ)* |
| ПРИЛОЖЕНИЕ Е1-ІI: | *Форма за финансова идентификация (в ИС за МВУ)* |
| ПРИЛОЖЕНИЕ Е2: | *Условия за изпълнение на одобрените инвестиции (в ИС за МВУ)* |
| ПРИЛОЖЕНИЕ О2: | *Условия за предоставяне на минимални помощи в съответствие с Регламент (ЕС) №1407/2013 (ако е приложимо) (в ИС за МВУ)* |
| ПРИЛОЖЕНИЕ О3: | *Схема за групово освобождаване на инвестиции за спортна инфраструктура по чл. 38 „инвестиционни помощи за мерки за повишаване на енергийната ефективност“ от Регламент (ЕС) № 651/2014 на Комисията от 17 юни 2014 (ако е приложимо) (в ИС за МВУ)* |

**Раздел IX. ДРУГИ УСЛОВИЯ**

1. В случай на несъответствие между настоящия Договор и Приложенията, с предимство се прилагат разпоредбите на Договора.
2. Изменения и/или допълнения на настоящия Договор са допустими в съответствие с чл. 28, ал. 1 от ПМС № 114 от 28.06.2022 г. .
3. Договорът може да бъде прекратен едностранно от Ръководителя на СНД в съответствие с чл. 28, ал. 2 и ал. 3 от ПМС № 114 от 28.06.2022 г.
4. При промяна на приложимото национално законодателство или право на Съюза, в следствие на която клауза от Договора влиза в противоречие с правна норма от нормативен акт, страните са информирани, че приоритет има правната норма, като клаузата от Договора не се прилага като противоречаща на Закона/съответния акт. В този случай Договорът може да бъде изменен с анекс, което не е задължително действие за страните.
5. За неуредените в настоящия Договор въпроси се прилагат разпоредбите на действащото българско законодателство и право на Съюза.

*Договорът се изготви в три оригинални екземпляра – един, от които за КП и два - за СНД.*

|  |  |
| --- | --- |
| ***РЪКОВОДИТЕЛ НА СНД:*** | |
| ***……………………………….***  ***(име на Ръководителя на СНД)*** | |
| ***КП:*** |
| ***……………………………..***  ***(име на Ръководителя/ представителя на КП)*** |



1. <https://eur-lex.europa.eu/legal-content/BG/TXT/PDF/?uri=CELEX:52021XC0218(01)&from=BG> [↑](#footnote-ref-2)